
INAUGURALIS 


DE 

Auctore  Nicolao  Middleton. 


HISTORIA  MORBI.  .  ^ 

Cullenus  summus,  in  Nosologia  ejus  Methodi¬ 
ca,  Ascitse  duas  species  posuit ;  nempe.  Abdomina¬ 
lem  et  Saccatam  de  illa  solum  haec  dicere  .volo. ;  ^ 
Verbis  quae  sequuntur,  morbus  recenseri  potest : 
Abdominis  intumescentia  aquosa,  tumore  ambitu 

aequali  serpente,  tensa,  vix  elastica,  sed  fluctuans 
est.  Desiderium  cibi  imminutum,  motus  volun¬ 
tarii  hebetes,  subinde  febris  lenis,  respiratio  plusve 
minus  impedita,  tussis,  cutis  sicca,  sitis  urgens, 
urina  parca,  alvus  astricta,  vultus  luridus,  mor¬ 
bum  ineuntem  praesignant.  Deinceps,  in  regione 
hypogastrica,  praecipue  post  motum  etiam  lentis¬ 
simum,  sensus  gravitatis  percipitur,  et  tactui,  ab¬ 
domen  impulsum  sensum,  etiamque  interdum  so¬ 
num,  collectae  permotaeque  intus  aquae  praebet. 
His  ingravescentibus  morbus  in  pejus  ruit,  aeger 
macer  debilisque  fit,  functiones  animales  et  orga¬ 
nicae  torpescunt,  respiratio  crebrius  difficiliusque 
fungitur,  appetitus  cibi  fere  deletur,  pulsus  par¬ 
vus  nonnunquam  inaequalis  est,  pedes  etiam  oede¬ 
mate  manusque  distenduntur,  animus  sensim 
deficit,  demum  Mors  frigida  mandatum  ejus  per¬ 
ficit.  Ascites  pubertate  et  senio  praecipue  domi¬ 
natur  ;  attamen  subinde  exempla  hujus  mali  juve¬ 
nibus  contingentia  videas.  Homines  vitam  in¬ 
ertem  sine  exercitatione  idonea  degentes,  vel  il¬ 
los  a  quaviscunque  causa  debiles,  et  vinosos,  saepis¬ 
sime  grassatur.  In  omnibus  regionibus  orbis  ter¬ 
rarum  videre  licet,  sed  frequentius  in  iis  ubi  ca- 

lor  valet.  In  abdominis  cavitate,  plurimum  humo¬ 
ris  post  mortem  reperitur ;  et  jecur  saepius,  aut 
splenem,  aut  pancreas,  duratum  et  mole  adauc¬ 
tum,  aut  glandulas  mesentericas  auctas  et  praeter 
solitum  mutatas,  conspicimus. 


CAUSiE. 

Absorptio  imminuta,  vel  in  statu  naturali 
manens,  et  halitus,  in  cavo  abdominis  necessario 
effusus,  nimis  auctus,  morbum  faciunt,  vel  Causae 
Proximae  sunt.  Omnia  quae  debilitatem  vel  relax¬ 
ationem  inducant,  corporis  totius  vel  partis  ejus, 
nimirum  detractiones  humorum  immodicae,  et  si¬ 
milia,  corpus  huic  morbo  opportunum  reddunt, 
vel  Causae  Praedisponentes  fiunt.  Omnia  quae  mo¬ 
tum  sanguinis  tardiorem  et  languidiorem  efficiunt, 
nimirum,  vitia  cordis,  et  arteriarum,  obstructiones 
viscerum  abdominalium,  ut  durities  jecinoris,  af- 
fluxum  sanguinis  per  venam  portarum  impediens, 
vel  denique,  respiratio  impedita,  qua  minus  facile 
per  pulmones  ad  sinistrum  cordis  latus  iter  san¬ 
guinis  conceditur,  morbum  incitant,  vel  Causae 

Excitantes  nominantur,  ut  noster  Gregoiuus, 
omnibus  spectatus,  testatur  in  verbis  instantibus  : 
“  Par  quoque  ratio  est,  cur  ab  impedito  aut  lan¬ 
guido  sanguinis  motu,  hydrops  saepe  oriatur,  sci¬ 
licet,  aucto  in  venis  renixu,  sanguis  aegrius  ex  ar¬ 
teriis  in  eas  recipitur,  et  plus  humoris  tenuis  in 
vasa  exhalantia  impellitur,  et  ex  iis  deponitur, 
haud  adeo  facile,  per  vasa  resorbentia,  haurien¬ 
dum.” 


DIAGNOSIS. 

Ab  omnibus  aliis  hic  morbus  facile  dignoscitur, 
signis  definitione  et  sub  historia  traditis ;  vel  si 
confundi  possit,  attentione  non  satis  adhibita, 
esset  maxime  his,  Ascite  saccato,  Tympanitide,  et 
Graviditate.  Respectu  prioris,  Cullenus,  in  Pri¬ 
mis  Lineis  Medicinae  Practicae,  indicia  monstravit, 
quibus  facile  est  distinguere  speciem  de  qua  trac¬ 
tamus,  ab  hac,  ad  librum  nuper  dictum,  lectorem 
meum  mitto.  Tympanites,  morbus  rarissime  oc¬ 
currens,  ventre  vehementer  intento,  sono  crebro,» 
quasi  ex.  motu  spiritus  intus  inclusi,  ab  ascite 

discrepat.  Graviditas,  cessatione  menstrui,  vomitu 
matutino,  areolae  papillarum  colore  austero,  et 
praesertim  sensu  foetus  vivi  in  utero,  percipitur. 
Sic  nodus  in  omnibus  casibus  facile  dissolvitur. 


PROGNOSIS. 

Prognosis  dubia,  et  haud  raro  infausta,  di¬ 
cenda  est :  aegri  aetati  viribusque,  atque  morbi 
durationi,  causis  signisque,  animum  advertere 
oportet.  Constitutio  haud  multum  fracta,  aetas 
nuper  matura,  urina  parum  minuta,  vel,  si  plus 
humoris  excernitur  quam  assumitur,  abdominis 
extenuatio,  sudor  calidus  per  totum  corpus,  res¬ 
piratio  liberius  evadens,  spes  secundae  valetudinis 
^  dant;  dum,  e  contrario,  aetas  provecta,  macies 
immanis,  respiratio  aegre  perfecta,  sensus  suffoca¬ 
tionis,  pyrexia  gravis  cum  comate,  morbo  in¬ 
ducto  liquorum  spirituosorum  abusu,  vel  vitiis 
cordis,  pulsus  irregularis,  vultus  turgidus  et  di¬ 
missus,  pedum  manuumve  aqua  intercus,  per¬ 
quam  male  ominantur.  Prognosin  dubiam  sem- 
per  promulgare  debemus,  quia  plerique  hydropi¬ 
corum  moriuntur :  medici  est,  ad  aegri  tempera- 

mentum  et  vitse  genus  quod  degere  solebat,  se¬ 
dulo  respicere,  namque,  inter  res  hujusmodi  et 
prognosin,  nexus  intercedit  arctissimus. 


RATIO  MEDENDI. 

In  hoc  morho,  curatio  in  tres  partes  natura¬ 
liter  sese  diducit. 

Primo,  Medicum  oportebit  causas  aperire,  et 
remotionem  illarum  tentare. 

Secundo,  Aquam  collectam  arcere. 

Tertio,  Necessarium  erit,  reversionem  ejus,  tu¬ 
tamine  omnigeno  aegrum  munienti,  praevenire. 

De  tribus  consiliis  agam,  quam  brevissime 
potero. 


CAUSAS  REMOTAS  SUBMOVERE. 

Satis  sit  nobis  dicere,  ex  causis,  cum  ascites, 
de  tumoribus  venas  intrinsecus,  prementibus,  vel 

cordis  vitiis,  vel  ossificatione  aut  aneurismate 
vasorum  majorum  prope  cor,  pendet,  insanabilis 
est.  Si  ascites  ex  hepate  duro  et  vitiato,'  vel 
de  senectute  et  constitutione  debili,  priore  in¬ 
temperantia,  quassata  et  fracta,  sortes  sunt  ad¬ 
versae.  Si  causa  sit  debilitas  generalis,  vita  se¬ 
dentaria  et  obstipatione  comitata,  remedia  sunt 
praesentia  et  efficacia. 


HUMOREM  ELICERE. 

Indicatio  secunda,  vel  natura  vel  arte  perfi¬ 
citur  ;  ad  rem  perficiendam  primum  naturam 
pensare  solemus :  si  morbus,  supra  vires  ejus  sit, 
ars  ingreditur.  Remedia,  naturam  in  nixu  ejus, 
usitatissima  sunt,  emetica,  cathartica,  diuretica, 
et  sudorifica,  sublevare. 

Emetica  perraro  utuntur,  nam  in  valde  debi¬ 
libus  actio  eorum  aegrum  defatigat.  Porro,  cum 
morbus  ex  vitiis  organorum  originem  duxit,  vo¬ 
mitus  vehemens  summo  periculo  comitatur ;  com¬ 
motione,  enim  quam  facit,  lacerentur  vasa,  et 
sic  aegrotanti  mortem  praematuram  induceret. 

Cathartica  multum  prosunt ;  alvi  purga¬ 
tio,  plena  et  valida  quam  maxime,  necessaria  est, 
quippe,  quod  in  intestina  agentia,  quae  tam  mag¬ 
nis  in  corpore  officiis  funguntur ;  ita  in  hoc,  sicut 
in  omnibus  aliis,  quibus  obnoxii  sumus,  morbis, 
quod  fauste  evaserint,  sperare  non  licet,  iis  ni¬ 
mis  adstrictis,  idcirco  medicum  oportet  ventrem 
omni  biduo  vel  triduo  ducere.  Ad  solutionem 
eorum,  laxantia  mitiora,  ut  supertartras  potassae, 
sulphas  magnesiae,  tartras  potassae  et  sodae, 
aqua  multa  vel  alio  quocunque  liquata,  exhi¬ 
bentur  ;  sed  nonnunquam  ita  torpent,  ut  illis  non 
respondentia,  ut  plurimum  per  oleum  ricini,  con¬ 
volvulum  j alapae,  cucumeris  colocynthidis  pulpam, 
convolvulum  scammonii,  submuriatem  hydrargyri, 
et  similia,  vel  seipsis  vel  aliis  conjuncta,  defaecan¬ 
tur.  Submurias  hydrargyri  large  desumptus,  sed 
citra  fluxum  salivae,  remedium  apprime  efficax  re- 
peritur ;  nam  calomelas,  praeter  potentiam  suam 
alvum  ducentis,  necnon  ad  absorptionem  humo¬ 
ris  eflusi  incitandum,  inservit, — rem  sane  haud 
parvi  momenti,  cum  in  morbo  curando,  tum  in  re¬ 
cursu  ejus  futuro  praecavendo. 

Diuretica  maxime  in  usu  communia  sunt^ 
acetis  potassae,  scilla  maritima,  pulvis  digitalis 
purpureae  cuin  submuriate  hydragyri  conjuncr 
tus,  vel  tinctura  digitalis  cum  spiritu  aetheris 
nitrosi  mista,  et  saepe  admodum  valent.  In 
viribus  digitalis  fidem  maximam  repono,  prae¬ 
cipue  si  alvus  educta  fuerit,  subinde  brevi 
respirationem  et  intumescentiam  levat.  Post¬ 
remo,  fricatio  olei  communis  nonnihil  valet,  ut 
Geegorius  in  Conspectu  ejus  ostenderit. 

Inter  Diaphoretica  lautissima,  annumerantur^ 
acetas  vel  citras  ammoniae,  pulvis  ipecacuanhae  com¬ 
positus,  oxidum  antimonii  cum  phosphate  calcis, 
et  prae  omnibus,  medicamentum  ex  opio  et  submu¬ 
riate  hydrargyri  compositum.  Omnium  exercita¬ 
tionum  est  finis  sudor,  idcirco  ambulatio  lenis  uti¬ 
lissima  fit.  Exempla  satis  frequenter  occurrunt, 
quibus  profluvium  urinae  moveri  nequit,  et  qui¬ 
bus  purgantia,  ob  vires  fractas,  periculosa  sint ;  in 
his  sudorifica  etiam  ad  morbum  curandum,  inter¬ 
dum  maxime  valent.  Si  malo  sit  origo  ab  jecore 
duro,  ab  initio  non  parca  manu,  unguentum  hy- 

drargyri  duplex,  assidue  infricatur,  et  simul  in¬ 
fusum  digitalis  administratur.  Hydrargyrum  ita 
administrare  convenit,  ut  gingivas  teneras  faciat, 
quae  pro  tempore  idoneo  sic  tenendae  sunt. 

Certo  scire  utrum  morbum  superamus,  ut  Cel¬ 
sus  ait,  commodum  erit,  etiam  lino  quotidie 
ventrem  metiri,  et  qua  comprehendit  alvum,  notam 
imponere,  posterqque  die  videre  plenius  sit  corpus 
an  extenuetur,  id  enim  quod  extenuatur  medi¬ 
cinam  sentit  •”  neque  alienum  est  et  potionem 
«gri  et  urinam  metiri. 

Si  per  talia  auxilia  venter  non  siccetur,  sed 
humor  nihilominus  abundet,  celeriori  via  edu¬ 
ci.  Ut  is  per  ventrem  ipsum  emittatur,  ne- 
cesse  erit  paracentesin  abdominis  perficere,  et 
postea  medicamenta  continuare,  ut  ejus  in¬ 
crementum  iterum  prohibeatur.  Quibuscunque 
modis  indicationem  secundam  nostram  obtine¬ 
mus,  proxima  cura  erit,  ut  habitus  corporis  fiat 
firmior,  sic  consilium  ultimo  propositum  comple¬ 
tur  ;  cibi  igitur,  bonum  nutrimentum,  nec  diffi¬ 
cile  concoctum,  praebentes,  sumendi  sunt;  pro  po- 

tu  detur  vinum  in  quantitate  mediocri  satis  dilu¬ 
tum,  vel  cerevisia.  Tonica  omnia,  praesertim 
praeparationes  ferri,  sunt  medicamenta  quae  uti¬ 
lissima  inveniuntur.  Alvi  purgatio,  nunc  etiam 
praestiterit :  sedes  liquidas  ad  minimum  duas,  vel 
naturaliter  vel  ope  medicinae  dejectas,  aegro  quo¬ 
tidie  conciliare  debemus.  Frictio  extremitatum 
diu  intenta  et  exercitatio  levis,  sunt  auxilia  bona, 
et  ad  quae  prudens  erit  aegrum  exhortare,  donec 
ex  toto  convalescat.  Ubi  aliquis  convaluit  causas 
omnes,  cum  praedisponentes  tum  excitantes,  maxT. 
ima  cura  et  diligentia  vitare  debet. 

